Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti veedate meiega järgneva pooltunni,
kus meie õpetaja, dr. Baruch, tõlgendab meile oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Olen kindel, et olete rääkinud kellegagi,
kes on omalt poolt öelnud midagi -
võib-olla on olnud tegu äritehinguga,
ja te olete palunud, et see pandaks kirja.
See on just see, mida Jumal on teinud meiega,
rääkides sündmustest, mis tipnevad Jumalariigi tulekuga.
Ta on selle kõik kirja pannud.
Kui olete tark, tahate lõpuaegadeks ka ette valmistuda.
Üks asi, mida me Ilmutuse raamatust õpime,
on see, et kui me vaatame tagasi Siinai mäel toimunule...
Oleme siiani seda paaril korral teinud,
aga me saame nägema veel viiteid Siinai mäele.
Oleme rääkinud, kuidas Iisrael polnud valmis selleks,
mida Jumal tahtis Siinai mäel teha.
Nõnda ka meie, kui me pole valvel,
võib Kristuse Ihu ehk kogudus olla mitte valmis selleks,
mida Jumal tahab teha, et tuua esile Jumalariiki.
Saab olema suur hulk inimesi, keda ei leita eest ustavatena.
Küsimus on, kuidas te reageerite kõigele,
mida Jumal Piiblis ilmutab, õpetab ja tõotab?
Kas kavatsete seda rakendada
ja näha Jumalariigi muutust tulemas esile ka oma elus?
Jäime eelmine nädal pooleli seal,
kus Jeesus sai meile ilmutatud kellegina, kes on väärt.
Ta on ainus, kes on väärt
ja ainus, läbi kelle armu, andestuse ja verevalamise
ka meie võime saada vääriliseks.
Iseeneses ei saavuta te kunagi väärt olemise positsiooni Jumala ees.
Alles siis, kui võtame selle vastu
ja laseme Jumala väärtusel kanduda üle meile -
kui Ta võtab kogu meie väärtusetuse,
patud, üleastumised ja hädad enda peale.
Muide, Ta on juba teinud seda - 2000 aastat tagasi.
Kui Tema, kes Ta ei teadnud patust midagi,
sai ristil patuks meie eest.
Ta kandis kogu selle karistuse. Miks?
Et me võiks olla väärt. Mis mõttes?
Väärt olla osa Jumalariigist.
Küsimus on, on see oluline te jaoks?
Olete te valmis omandama Jumalariigi tõdesid,
et olla ustav neil lõpuaegadel?
Uurides edasi Ilmutuse raamatut, me näeme,
et osa lõpuaegade sündmusi ei ole enam kaugel.
Kuid jätkame sealt, kus pooleli jäime - Ilmutuse raamat 5:10.
Me näeme eelnevates salmides, kuidas Jeesus võttis kirjarulli,
avas selle pitserid ja avas selle raamatu.
Tahan, et näeksite, kuidas selle Jumalariigi ilmutus
pani neli vaimset olendit ja 24 vanemat ülistama Jumalat.
Ta laulsid Talle uue laulu - Kuningriigi laulu
ja nad ülistasid Teda.
Nii tahan ka, et näeksite selle tulemust.
Kelle kohta see kehtib?
Siin toimub üks väga oluline muutus.
Kui minna tagasi 2 Moosese 19:6 juurde,
siis seal on näha, et Jumalal on plaan.
Ta plaan oli võtta 12 Iisraeli suguharu ja teha neist Jumalariigi preestrid.
Mis aga juhtus?
Nad hakkasid vastu.
Nad polnud valmis selleks, mida Jumal tahtis teha.
Kui Jumal tahtis läheneda neile Siinai mäel,
et tuua nende ellu üks muutus -
et seada neid uude positsiooni, kus nad teadnuks Jumala tahet
ega teinuks enam pattu,
siis lugege hoolikalt 2 Moosese 20. ptk.'i lõppu.
Jumal tahtis anda oma rahvale ühe dünaamilise kogemuse,
aga nad hakkasid vastu.
Nad ütlesid: "Ära Sina räägi meiega, sest me kuulame Moosest."
Nad valisid inimese Jumala asemel.
Ja mis juhtus?
Me kannatame selle otsuse tõttu tänaseni.
See on olnud üks pikk protsess.
Aga siin, Ilmutuse 5. ptk.'s me näeme,
mida Jeesuse lunastav töö võib teha.
Sest siin ülistatakse Seda, kes on väärt rääkima Jumalariiki ellu.
Mida me siin näeme? Salm 9.
Siin on juttu suguharudest, keeltest, rahvastest ja paganahõimudest
kelle osas Jumal igatseb, et nad usuks Jeesusesse
ja kelle Ta on teinud
"kuningriigiks ja preestreiks meie Jumalale
ning nad hakkavad valitsema kuningatena üle ilmamaa.” (Ilm. 5:10).
Millal see juhtub?
Seda tuleb mõista kahel tasandil.
Kui sa oled Jeesuse järgija,
kui sa oled tunnistanud oma patud ja võtnud vastu evangeeliumi,
siis sa oled uus loodu.
Jumal ütleb, et kõik vana on möödas ja kõik on nüüd uus.
Mäletate, oleme rääkinud,
kuidas see "uus" on Jumalariigiga eriliselt seotud.
Nii on meil ka potentsiaali valitseda siin maailmas.
St olla Jumalariigi jõuks.
Mis enamus ajast toimub?
Nagu Efeslaste kirja põhjal teame - me kurvastame Püha Vaimu.
Selle asemel, et elada välja oma uut elu,
me kaldume pimeduse poole
ega täida Jumala Vaimu poolt praegusesks ajaks antud potentsiaali.
Me ei ela kui Jumalariigi preestrid ega käitu kui valitsejad.
Samas, kes on siiski Jumalariigi lunastatud,
saavad ühe sündmuse kaudu, mis leiab aset Ilmutuse 7. ptk.'s,
muudetud Jumala valitsejateks.
Me saame peegeldama meelevalda, mida Jumal tahab oma rahvale anda.
Seetõttu ongi Ilm. 5:10 öeldud:
"Ning nad hakkavad valitsema kuningatena üle ilmamaa.”
Salm 11: "Ja ma nägin ja kuulsin paljude inglite häält" mille ümber?
Seda ei peaks enam lugemagi, vaid seda peaks juba teadma.
Jumala trooni ümber.
Sõna "troon" ilmub ikka ja jälle esile.
"Ja ma nägin ja kuulsin paljude inglite häält
trooni ja olevuste ja vanemate ümber,
ning nende arv oli kümme tuhat korda kümme tuhat
ja tuhat korda tuhat."
Ja mida nad tegid?
Salm 12: "Nad hüüdsid valju häälega:
Tall, kes on tapetud,
on väärt võtma väge ja rikkust ja tarkust ja võimu ja au ja kirkust
ja õnnistust!”
Millele siin viidatakse?
Millelegi, mida oleme juba kordi Ilmutuse raamatus näinud
ja see puudutab Taanieli raamatu 7. peatükki.
See puudutab Jeesust, kes loobus millestki.
Mäletate, mida Filiplaste 2:6 ütleb?
"Kes, olles Jumala kuju,
ei arvanud osaks olla Jumalaga võrdne,
vaid loobus iseenese olust.
Ta alandas iseennast,
saades kuulekaks surmani, pealegi ristisurmani.
Ja mis siis sai?
Jumal andis Talle nime üle kõigi nimede,
et iga põlv nõtkuks ja iga keel tunnistaks,
et Jeesus Kristus on Issand.
See on ka kõige selle tuum,
mida need vaimolendid ja 24 vanemat teevad.
Nad ütlevad valju häälega: Tall, kes on tapetud,
on väärt võtma väge ja rikkust ja tarkust ja võimu ja au
ja kirkust ja õnnistust!”
Ja kõike loodut taevas ja maa peal ja maa all ja meres
ning kõike, mis on nendes, kuulsin ma hüüdvat:
Sellele, kes istub troonil"
Ja kellele?
Tallele.
Mäletate, mida Ilmutuse raamat teeb?
Me näeme, kuidas Tall liigub.
Ta on algul trooni lähedal,
seejärel trooni paremal küljel
ja nüüd me näeme üha enam ja enam,
kuidas Ta on selle sarnane, kes istub troonil.
See kõik viitab ühele muutusele.
Millisele muutusele?
Piiblis on paar kirjakohta, kus Isa Jumal...
Olgu siinkohal öeldud, et ma usun Jumalat Isa, Poega ja Püha Vaimu.
Inimesed küsivad mu käest sageli, kas ma usun Kolmainsusesse?
Jah usun.
Nii näeme me ka Piiblist,
kuidas Jumal annab kogu kohtumõistmise oma Poja kätte,
kes on kuningate Kuningas ja isandate Issand.
Nii näeme me ka Ilmutuse raamatus lihtsalt üht muudatust.
Kui algul on Jumala troon ja seal istub Isa Jumal,
siis me näeme muutust,
kus see troon saab rajatud siia maailma
ja see, kes sinna istub, on Tall.
Selline muutus siis.
Mida me siit edasi näeme?
Siin on öeldud, et kogu loodu -
olgu taevas, maa peal ja maa all või meres,
hüüab: Sellele, kes istub troonil ja Tallele -
õnnistus ja au ja kirkus ja võimus olgu igavesest ajast igavesti!”
Ja need neli olevust ütlesid: Aamen.”
Sõna "aamen" ei tähenda ainuüksi: "See on tõsi.",
vaid see on sõna, mis nõuab ka vastust või reageeringut.
Küsimus on, kas minu ja sinu elu saab peegeldama seda reaalsust?
Seda, kes Jeesus on
ja et kogu õnnistus, au, kirkus ja võimus on antud Talle.
Kui nii, siis mida see ütleb?
Vaid ühte. Meid on kutsud alistuma Talle.
Oleme juba mitu nädalat uurinud Ilmutuse raamatut
ja ma olen rääkinud ühest oma lemmikteemast,
milleks on alistumine.
Me näeme Ilmutuse raamatus ikka ja jälle,
kuidas meile ilmutatakse Jeesust kellegina, kes on teeninud välja
mitte vaid selle, et Ta on loomupäraselt Jumal
ja seetõttu me alistume Talle,
aga Ta on elanud ja käitunud selliselt,
olles ka kui ohvritall, kes loobus oma elust,
et teenida välja me kuulekus.
See tugineb kahele asjale.
Ta on juba loomupäraselt väärt me sõnakuulelikkust
tänu sellele, kes Ta on.
Ta poleks pidanud loobuma millestki ega surema ristil.
Ta poleks pidanud midagi tegema,
et olla väärt me ülistust ja täiuslikku sõnakuulelikkust.
Ja samas Ta tegi kõiki neid asju.
Kelle nimel? Minu ja sinu nimel.
Miks?
Et me võiks kogeda lunastust ja saada muudetud Püha Vaimu poolt,
et meil oleks eesõigus teenida Teda ja peegeldada Ta väge oma elus.
Mida ma selle all mõtlen?
Üks suurimaid õnnistusi, mida Jumala laps omab,
on see, et me võime olla Püha Vaimu tempel.
Kujutate te ette, et Jumala enda Vaim elab meie sees?
Et me oleme Jumala tempel.
Milline eesõigus.
Küsimus vaid on, kas oleme ustav tempel või mitte?
Vaatame uuesti 14. salmi:
"Ja need neli olevust ütlesid: Aamen.” ning vanemad heitsid maha"
Oleme oma Ilmutuse raamatu uurimises
näinud siiamaani kolme korda,
kus need vanemad tegid seda.
Siis, kui meile ilmutatakse Jeesust,
kui Teda ülendatakse ja me näeme Ta tõelist identiteeti,
kui me näeme, kui Ta võtab sisse oma õige koha,
siis mida vanemad tegid?
Nad langesid maha ja kummardasid Teda.
Piibellik tõde on see,
et mida enam me oleme lainel sellega, mida Jumal teeb,
seda enam me ka mõistame Jeesuse tööd.
Mitte vaid seda, mida Ta tegi 2000 aastat tagasi,
aga ka seda, kuidas Ta liigub ja tegutseb meie eludes.
See kõik juhib meid kummardama Teda.
Samas tahan, et näeksite, mil viisil kummardama.
Siin ei öelda, et nad lihtsalt kummardasid,
aga ka seda, et nad langesid silmili maha.
Seda õppetundi ei tohi maha magada.
Loeme seda veelkord ja siis me arutame seda.
Ilmutuse 5:14 on öeldud,
et need 24 vanemat heitsid silmili maha
ja kummardasid Teda, kes elab igavesti.
Siin on üks ühendlüli.
Nad langesid esmalt silmili maha, mis peegeldab täielikku alistumist.
Kui olete tark,
suudate mõelda tagasi eilsele või möödunud nädalale ja kuule,
suutes tuvastada hetked, mil alistusite Jumalale.
Hetked, kus alandusite Jumala ees.
See on nii oluline,
sest alandlikkus seab meid kohta, kus me saame ülistada Jumalat.
Nii pole see mitte juhus,
et näeme neid vanemaid langemas kolmel korral silmili maha.
See polnud teadlik tegu,
vaid tulemus sellest, et nad tundsid Jeesust.
Nad teadsid, mida Ta oli teinud ja tundsid Teda.
Alandlikkus seab meid seisu, kus me saame ülistada Jumalat.
Liigume edasi Ilmutuse 6. peatükki.
Usun, et 6. peatükk
on kogu Ilmutuse raamatu kõige olulisem peatükk.
Sest me näeme siin pitserite avamist, mida oli kokku 7.
Mida aga 7 tähendab?
Pühadust.
See 7-pitseriga kirjarull räägib eesootavast pühadusest
ehk teisisõnu Jumalariigi esile tulemisest.
Tahan, et näeksite,
et need sündmused, mida me näeme 6. peatüki esimeses osas,
on väga sarnased sellele, millest Jeesus rääkis Matteuse 24:6-8.
Neis on midagi ühist.
Ühtlasi tahan, et näeksite veel midagi.
Kui olete usin õpilane
ja mäletate, mida Jeesus Matteuse 24. ptk.'s õpetas...
Nad tulid just templist ja läksid üles Õlimäele,
kus jüngrid küsisid Ta käest midagi.
Mida nad küsisid?
Nad küsisid, millal Ta rajab oma riigi?
Kui Ta siis neile vastas,
vastas ta just nõnda nagu Ilmutuse 6. ptk.'s kirjas.
Kellele Ta sellest rääkis? Oma jüngritele.
Me näeme Ilmutuse 6. ptk.'i põhjal, kuidas see on nii ajakohane,
rääkides sellest, mida usklikud saavad lõpuaegadel kogema.
Nii ei tohi ka uskuda valeõpetusi, mis ütlevad,
et Ilmutuse 6. ptk. ei puuduta usklikke.
Inimesed vaatavad seda peatükki
ja näevad, et seal juhtub teatud halbu asju.
Asju, mis pole meeldivad ja on lausa kohutavad.
Kuid las ma öelda midagi.
Alles siis, kui me jõuame Ilmutuse 6. peatüki lõppu,
me näeme seal ettekuulutust Jumala saabuvast vihast.
Mainin siinkohal ühte kirjakohta teile järele vaatamiseks.
1 Tessalooniklastele 5:8-9.
Miks? Sest seal on üks võrratu tõotus,
kus Jumal räägib päästelootusest.
Ta räägib seal usklikele ja ütleb:
"Jumal ei ole meid asetanud viha alla, vaid pääste saamiseks"
Mida selle kohta öelda?
Selle kohta võib öelda täie kindlusega,
et need, kes usuvad Jeesusesse ja on võtnud vastu evangeeliumi;
kes usuvad Jeesuse valatud veresse kui lunastuse vahendisse,
need võivad olla kindlad, et nad ei pea kogema Jumala viha.
Las ma öelda midagi.
Jumala viha kohta öeldakse, et see on lähedal.
Seda öeldakse Ilmutuse 6. peatüki lõpus,
kuid see ei tule Ilmutuse 6. peatüki lõpus.
Jumala viha ei tule ka Ilmutuse 7. peatükis.
Seal on öeldud, et Jumala viha ei tule enne,
kui kaks väga olulist sündmust on ära olnud.
Nii et vaatame täna siis lühidalt Ilmutuse 6. peatükki.
See peatükk algab nelja hobuse- ja ratsanikuga.
Miks see oluline on?
Mäletate, oleme juba rääkinud sellest,
kuidas Johannes võtab Püha Vaimu inspiratsioonil
teatud teemad, mis on Jumala rahvale prohvetlikult tuttavad.
Ta võtab ja kohendab neid,
et edastada meile üht suuremat ilmutust.
Asju, mida vanaea prohvetid nägid vaid nö kaugelt,
tänu Ilmutuse raamatule me näeme neid väga selgelt.
Nii räägib Johannes siin neljast ratsanikust.
Ma lihtsalt teen siin praegu eeltööd järgmiseks saateks.
Me näeme täiesti vaieldamatul moel,
kuidas need neli ratsanikku on omavahel seotud.
See tähendab, et nad tegutsevad koos ühise eesmärgi nimel.
Samas on siin viga, mida inimesed teevad.
Kuna esimene ratsanik tuleb valgel hobusel,
siis paljud arvavad, et see on seotud Jeesusega,
keda mainitakse Ilmutuse 19. peatükis.
Kuid see pole nii.
Need 6. peatükis mainitud ratsanikud pole kuidagi seotud Jeesuse tegudega
Me näeme 6. ptk.'s vaid seda,
kuidas Jeesus räägib välja kirjarullis olevaid sõnu,
kuulutades sündmustest, mis peavad aset leidma.
Miks ma seda mainin?
Me peame meeles pidama,
et kõik see, millest nii Matteuse 24 kui Ilmutuse 6 räägivad,
on asjad, mille kohta Jeesus ütles, et need peavad sündima.
Miks?
Sest Jumal tahab nii? Sest need väljendavad Ta loomust?
Ei.
Need peavad sündima inimeste mässumeelsuse tõttu.
Inimeste tahtmatuse pärast alistuda vaimulikule tõele.
Nii saab Jumal tegutsema selliselt,
et on enam kui selge, et inimesed ütlevad Jumalale "Ei."
Nad ei ütle: "Ma ei tea, ma ei mõista.
Kui ma vaid oleks teadnud, siis ma"
Ükski neist väidetest pole tõsi.
Me näeme väga selgelt,
kuidas inimesed mässavad Jumala plaanide ja eesmärkide vastu.
Ja mida Jumal siis teeb?
Las ma öelda seda selliselt.
See on väga, väga sarnane sellele, mida me näeme 2 Moosese raamatus
ja see ei peaks meid üllatama.
Mäletate, me rääkisime Egiptuse väljarändest,
mis on kui paradigma lõplikust lunastusest.
Esimene lunastus väljendus väljarändes Egiptusest
ja teine lunastus väljendub siis, kui Jeesus rajab Jumalariigi.
Vaatame Ilmutuse 6:1, kus me näeme vaid ühe korra järgmist
Johannes ütleb: "Ja ma nägin,
kui Tall avas esimese seitsmest pitserist"
Miks siin öeldakse nii?
Et anda meile teada,
et need saavad olema väga rasked asjad.
Rohkelt kannatusi, raskusi ja kõikvõimalikke tragöödiaid,
mis lähevad üha hullemaks ja hullemaks.
Nii peame pidama meeles just seda, mida Ilmutuse 6:1 lugesime -
Jeesusel on kontroll selle kõige üle.
Ta ei räägi neist asjust seetõttu, et ta kangesti tahaks,
vaid et Tema tahe võiks kõige lõpuks sündida.
Üks asi veel, enne, kui lõpetame.
See, mida siin näeme, sünnib peale üht teist lahingut.
Millist lahingut?
Lahingut, millest on juttu Taanieli 8. peatükis.
Seal on juttu idast tulevast koletisest,
kes põhjustab kohutavaid ja julmasid asju,
mis paneb maailma hüüdma: "Meil pole abimeest!"
Ja mis siis juhtub?
Tuleb üks teine koletis, kes ilmutab end läänest
ja kes saab hävitama idast tulnud koletise.
Inimesed mõtlevad selle peale: "Hurraaaa!
Kurjusega on nüüd ühel pool ja rahulik ning hea aeg on käes."
Kuid mäletate, kuidas Piibel ütleb,
et ajal, mil arvatakse, et kõik on rahulik ja turvaline,
tabab uus häving.
See on see, mis juhtub. Miks?
Sest Taanieli 8. ptk.'i põhjal on see läänest pärit koletis antikristus
Nii näeme me ka Ilmutuse 6. ptk.'s antikristuse tegusid.
Seda, kuidas ta kehtestab piiratud ajaks
oma väe ja meelevalla siin maailmas.
Mida ta siis teeb ja kuidas see usklikke puudutab?
Inimesed püüavad sageli leida tröösti asjadest,
mis ei vasta tegelikult tõele.
Nad ütlevad: "Ma ei oota antikristust, vaid Jeesust."
Nii peakski olema.
Kuid see ei tähenda, et me ei näeks kasvõi osakestki antikristusest.
Sest Piiblis on öeldud, et usklike ülesvõtmine ei toimu enne,
kuniks patune inimene pole ilmsiks saanud.
Meil on palju põnevat ootel,
kui jätkame järgmine kord Ilmutuse 6. ptk.'i uurimisega.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas